Úradný vestník L 068 , 08/03/1997 S. 0024 - 0026



Smernica Komisie 97/10/ES z 26. februára 1997, ktorou sa po tretí raz prispôsobuje technickému pokroku príloha I k smernici Rady 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (karcinogénnymi, mutagénnymi a poškodzujúcimi reprodukciu) (Text s významom pre Európsky hospodársky priestor) KOMISIA EURÓPSKYCH SPOLOČENSTIEV, so zreteľom na smernicu Rady 76/769/EHS zo dňa 27.júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov [1], naposledy zmenenú a doplnenú smernicou Komisie 96/55/ES [2], a najmä na jej článok 2a, uvedený smernicou Rady 89/678/EHS [3], keďže Rada a predstavitelia vlád členských štátov, ktorí sa stretli na zasadnutí Rady, prijali rozhodnutie 90/238/Euratom, ECSC, EHS [4], ktoré sa týka akčného plánu na roky 1990 až 1994 v kontexte programu"Európa proti rakovine"; keďže smernica 94/60/ES [5] Európskeho parlamentu a Rady, ktorou sa po štrnásty raz mení a dopĺňa smernica 76/769/EHS, s niektorými výhradami zakazuje uvádzať na trh a predávať širokej verejnosti látky a prípravky, ktoré sú v kategórii 1 alebo 2 klasifikované ako karcinogénne, mutagénne a poškodzujúce reprodukciu, a o tieto látky doplnila prílohu I k smernici 76/769/EHS; keďže príloha I k smernici č. 76/769/EHS už obsahovala látky klasifikované ako karcinogénne, mutagénne a poškodzujúce reprodukciu, na ktoré sa nevzťahovala smernica 94/60/ES; keďže s určitými výhradami by sa malo zakázať aj neobmedzené uvádzanie na trh a predaj týchto látok a prípravkov klasifikovaných ako karcinogénne, mutagénne a poškodzujúce reprodukciu; keďže obmedzenia, ktoré ustanovuje táto smernica, zohľadňujú súčasný stav poznania a technológie, pokiaľ ide o používanie alternatívnych a bezpečnejších látok; keďže táto smernica nemá vplyv na právne predpisy spoločenstva, ktorá stanovuje minimálne požiadavky na ochranu pri práci obsiahnuté v smernici Rady 89/391/EHS [6], ako ani na jednotlivé na ne nadväzujúce smernice, najmä smernicu Rady 90/394/EHS [7]; keďže opatrenia stanovené v tejto smernici sú v súlade so stanoviskom Výboru na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami, PRIJALA TÚTO SMERNICU: Článok 1 Týmto sa prispôsobuje technickému pokroku smernica 76/769/EHS, ako je to uvedené v prílohe k tejto smernici. Článok 2 Členské štáty prijmú a uverejnia ustanovenia potrebné na dosiahnutie súladu s touto smernicou do 31. decembra 1997 a bezodkladne o tom budú informovať Komisiu. Tieto ustanovenia sa budú uplatňovať počnúc dňom 30. júna 1998. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Článok 3 Táto smernica je adresovaná členským štátom. V Bruseli 26. februára 1997 Za Komisiu Martin bangemann člen Komisie [1] Ú. v. ES L 262, 27.9.1976, s. 201. [2] Ú. v. ES L 231, 12.9.1996, s. 20. [3] Ú. v. ES L 398, 30.12.1989, s. 24. [4] Ú. v. ES L 137, 30.5.1990, s. 31. [5] Ú. v. ES L 365, 31.12.1994, s. 1. [6] Ú. v. ES L 183, 29.6.1989, s. 1. [7] Ú. v. ES L 196, 26.7.1990, s. 1. -------------------------------------------------- PRÍLOHA Body 29, 30 a 31 prílohy I sa nahrádzajú týmto: "29.Látky, ktoré sú v prílohe I k smernici 67/548/EHS zaradené buď do kategórie č. 1 alebo kategórie č. 2 karcinogénnych látok a ktoré sú prinajmenšom označené ako"Jedovaté(J)" s označením špecifického rizika (R-vetou) R45:"Môže spôsobiť rakovinu" alebo s označením špecifického rizika (R- vetou) R49:"Môže spôsobiť rakovinu pri vdychovaní", sa klasifikujú takto:Kategória č. 1 karcinogénnych látokPozri Zoznam č. 1 v Dodatku.Kategória č. 2 karcinogénnych látokPozri Zoznam č. 2 v Dodatku. | Bez toho, aby to malo dopad na ostatné body prílohy I k smernici 76/769/EHS: V chemických látkach a prípravkoch, ktoré sa uvádzajú na trh a predávajú širokej verejnosti, sa nesmú používať v koncentrácii, ktorá sa buď rovná, alebo prevyšuje: koncentráciu uvedenú v prílohe I k smernici Rady 67/584/EHS, alebokoncentráciu uvedenú v bode 6, Tabuľka VI, prílohy I k smernici Rady 88/379/EHS, pokiaľ sa v prílohe I k smernici 67/548/EHS koncentrácia nijako neobmedzuje.Bez toho, aby to malo dosah na implementáciu iných ustanovení platných v rámci spoločenstva, ktoré sa týkajú klasifikácie, balenia a označovania nebezpečných chemických látok a prípravkov, obal takýchto látok a prípravkov musí byť čitateľne a nezmazateľne označený takto: "Len pre odborné použitie. Pozor – vyhýbajte sa priamemu kontaktu s látkou – pred použitím si zaobstarajte osobitný návod na použitie". Na základe výnimky sa toto ustanovenie nevzťahuje na: a)liečivá a veterinárne výrobky, ako ich definuje smernica Rady 65/65/EHS;b)kozmetické výrobky, ako ich definuje smernica Rady 76/768/EHS;c)pohonné látky, na ktoré sa vzťahuje smernica Rady 85/210/EHS,výrobky na báze minerálnych olejov, ktoré sa používajú ako pohonné látky v pohyblivých alebo fixných spaľovacích agregátoch,pohonné látky, ktoré sa predávajú v uzavretých systémoch (napr. fľaše s tekutým plynom);d)umelecké farby, na ktoré sa vzťahuje smernica Rady 88/379/EHS. | 30.Látky, ktoré sú v prílohe I k smernici 67/548/EHS zaradené do kategórie č. 1 alebo č. 2 mutagénnych látok a ktoré sa označujú upozornením č. 46:"Môžu spôsobiť dedičné genetické poškodenie", sa klasifikujú takto:Kategória č. 1 mutagénnych látokPozri Zoznam č. 3 v Dodatku.Kategória č. 2 mutagénnych látokPozri Zoznam č. 4 v Dodatku. | Bez toho, aby to malo dosah na ostatné body prílohy I k smernici 67/769/EHS V chemických látkach a prípravkoch, ktoré sa uvádzajú na trh a predávajú širokej verejnosti, sa nesmú používať v koncentrácii, ktorá sa buď rovná alebo prevyšuje: koncentráciu uvedenú v prílohe I k smernici 67/548/EHS, alebokoncetráciu uvedenú v bode 6, v tabuľke VI prílohy I k smernici 88/379/EHS, pokiaľ sa v prílohe I k smernici 67/548/EHS koncentrácia nijako neobmedzuje.Bez toho, aby to malo dopad na implementáciu iných ustanovení platných v rámci spoločenstva, ktoré sa týkajú klasifikácie, balenia a označovania nebezpečných látok a prípravkov, obal takýchto látok a prípravkov musí byť čitateľne a nezmazateľne označený takto: "Len na odborné použitie. Pozor – vyhýbajte sa priamemu kontaktu s látkou – pred použitím si zaobstarajte osobitný návod na použitie". Na základe výnimky sa toto ustanovenie nevzťahuje na: a)liečivá a veterinárne výrobky, ako ich definuje smernica 65/65/EHS;b)kozmetické výrobky, ako ich definuje smernica 76/768/EHS;c)pohonné látky, na ktoré sa vzťahuje smernica 85/210/EHS,výrobky na báze minerálnych olejov, ktoré sa používajú ako pohonné látky v pohyblivých a fixných spaľovacích agregátoch,pohonné látky, ktoré sa predávajú v uzavretých systémoch (napr. fľaše s tekutým plynom);d)umelecké farby, na ktoré sa vzťahuje smernica 88/379/EHS. | 31.Látky, ktoré sa v prílohe I k smernici 67/548/EHS zaraďujú buď do kategórie č. 1 látok poškodzujúcich reprodukciu alebo do kategórie č. 2 látok poškodzujúcich reprodukciu a označujú sa označením špecifického rizika (R-vetou) R60:"Môže poškodiť plodnosť" alebo označením špecifického rizika (R-vetou) R61:"Môže spôsobiť poškodenie nenarodeného dieťaťa", sa klasifikujú takto:Kategória č. 1 jedovatých látok z hľadiska rozmnožovaniaPozri Zoznam č. 5 v dodatku.Kategória č. 2 jedovatých látok z hľadiska rozmnožovaniaPozri Zoznam č. 6 v dodatku. | Bez toho, aby to malo dopad na ostatné body prílohy I k smernici č. 76/769/EHS V látkach a prípravkoch, ktoré sa uvádzajú na trh a predávajú širokej verejnosti, sa nesmú používať v koncentrácii, ktorá sa buď rovná alebo prevyšuje: koncentráciu uvedenú v prílohe I k smernici 67/548/EHS, alebokoncentráciu uvedenú v bode 6, v tabuľke VI prílohy I k smernici č. 88/379/EHS, pokiaľ sa v prílohe I k smernici č. 67/548/EHS koncentrácia nijako neobmedzuje.Bez toho, aby to malo dopad na implementáciu iných ustanovení platných v rámci spoločenstva, ktoré sa dotýkajú klasifikácie, balenia a označovania nebezpečných látok a prípravkov, obal takýchto látok a prípravkov musí byť čitateľne a nezmazateľne označený takto: "Len na odborné použitie. Pozor – vyhýbajte sa priamemu kontaktu s látkou – pred použitím si zaobstarajte osobitný návod na použitie". Toto ustanovenie sa nevzťahuje na: a)liečivá a veterinárne výrobky, ako ich definuje smernica 65/65/EHS;b)kozmetické výrobky, ako ich definuje smernica 76/768(EHS;c)pohonné látky, na ktoré sa vzťahuje smernica 85/210/EHS;výrobky na báze minerálnych olejov, ktoré sa používajú ako pohonné látky v pohyblivých a fixných spaľovacích agregátoch,pohonné látky, ktoré sa predávajú v uzavretých systémoch (napr. fľaše s tekutým plynom);d)umelecké farby, na ktoré sa vzťahuje smernica 88/379/EHS. | --------------------------------------------------